הפיגוע באוטובוס בנמל התעופה בורגס

הפיגוע באוטובוס בנמל התעופה בורגס אירע ב-18 ביולי 2012, בשעה 17:30, כאשר מחבל מתאבד בשם מוחמד חסן אל-חוסייני התפוצץ באוטובוס במגרש החנייה של נמל התעופה בורגס שבבולגריה ובו 42 תיירים ישראלים, רובם בני נוער, בדרכם מנמל התעופה למלונות שלהם, לאחר שהם הגיעו לבולגריה בטיסה של אייר ויאה מתל אביב שנחתה בשעה 16:50. בפיגוע נרצחו חמישה ישראלים ואזרח בולגרי אחד, ונפצעו יותר מ-30. ערך מורחב – הסכסוך האיראני-ישראלי בחודשים שקדמו להתקפה, נעשו מספר פיגועים וניסיונות לביצוע פיגועים או התקפות נגד אזרחים ישראלים בחו"ל ונגד דיפלומטים ישראלים בהודו, בגאורגיה, בתאילנד ובקפריסין. ארגון חזבאללה ואיראן נמצאו מעורבים בחלק גדול מההתקפות הללו. בניסיון פיגוע בקפריסין, שנערך ימים ספורים לפני ההתקפה בבולגריה, היה מעורב אדם שעבד עבור ארגון חזבאללה. בינואר 2012 נמצאה חבילה חשודה באוטובוס שהסיע תיירים ישראלים מטורקיה לבולגריה. ב-18 ביולי 2012, בשעה 17:30 בערב, מחבל מתאבד התפוצץ באוטובוס במגרש החנייה של נמל התעופה בורגס שבבולגריה ובו תיירים ישראלים. האוטובוס ובו 42 ישראלים, רובם בני נוער, המתין להסעה משדה התעופה למלונות שלהם, לאחר שהגיעו לבולגריה בטיסה של אייר ויאה מתל אביב שנחתה בשעה 16:50. אל-חוסייני השתמש ברישיון נהיגה מזויף על שם ג'ק פיליפ מרטין. בפיגוע נרצחו שישה בני אדם - נהג האוטובוס מבולגריה וחמישה תיירים מישראל, ואושפזו 32 פצועים. שני אוטובוסים נוספים ניזוקו בפיצוץ ועלו באש, בנוסף למספר כלי רכב סמוכים אחרים. לפי השלטונות הבולגריים, נגרם הפיצוץ על ידי מחבל מתאבד אשר תועד על ידי מצלמות האבטחה של שדה התעופה בעת שהוא חיכה במגרש החניה כשעה שלמה. בעקבות הפיגוע שדה התעופה בורגס נסגר לתנועה. יורדנקה פנדקובה, ראש עיריית סופיה, בירת בולגריה, הורתה להגביר את הנוכחות המשטרתית בכל המקומות הציבוריים הקשורים לקהילה היהודית בעיר. למחרת הפיגוע הועברו מרבית הפצועים הישראלים לבתי חולים בישראל, לאחר שהוטסו מבולגריה במטוס של חיל האוויר הישראלי. שלושה פצועים קשה נותרו בבולגריה. אף גורם לא נטל אחריות לפיגוע, אך ראש ממשלת ישראל, בנימין נתניהו, הצהיר כי "כל הסימנים מצביעים על איראן" כגורם האחראי לפיגוע. על פי עיתון "הארץ" טענה זו מגובה במידע מודיעיני מפורט, לפיו הגנרל קאסם סולימאני, ראש כוח קודס של משמרות המהפכה האסלאמית האיראניים, עמד מאחורי הפיגוע וכי משמרות המהפכה האסלאמית האיראניים, המשרד למודיעין ולביטחון לאומי של איראן, וארגון חזבאללה סייעו להוציא לפועל את הפיגוע. הפיגוע התרחש ביום השנה ה-18 של הפיגוע בבניין הקהילה היהודית בארגנטינה שכוון גם הוא נגד מטרות ישראליות ויהודיות, ויוחס אף הוא לאיראן ולחזבאללה. יום למחרת הפיגוע פורסם כי המחבל מבורגס היה אזרח שוודי, מהדי מוחמד רזאלי, איש "הג'יהאד האיסלאמי העולמי", שאומן בפקיסטן ובאפגניסטן, ונכלא במשך שנתיים בגואנטנמו. חקירה של המועצה לביטחון לאומי בבולגריה מצאה כי חזבאללה היה אחראי לפיגוע. ביולי 2013 פרסמה בולגריה מידע על שני חשודים בפיגוע. כשלושה חודשים לאחר מכן, אמר גורם ביטחוני אמריקני למגזין ניו יורקר כי את הפיגוע ביצע ארגון חזבאללה לבדו, ללא ידיעה מוקדמת של סולימאני ואנשיו. באפריל 2014 פורסם שהמחבל המתאבד הוא אלג'יראי שאומן בלבנון. ב-18 ביולי 2014, מלאת שנתיים לפיגוע, פורסם כי סוכנות הביון הבולגרית מצאה בבדיקת DNA שאזרח לבנוני בשם מוחמד חסן אל-חוסייני הוא שביצע את פיגוע ההתאבדות. אל-חוסייני שיתף פעולה עם חסן אל חאג'-חסן בעל אזרחות קנדית ומליאד פרח המחזיק באזרחות אוסטרלית. בחודש יולי 2016, כארבע שנים לאחר קרות הפיגוע, נפתח הליך פלילי בבית המשפט המיוחד לפשעים בסופיה בירת בולגריה, במסגרתו הוגש כתב אישום כנגד שני המחבלים אשר היו שותפים בביצוע הפיגוע. הואיל והמחבלים לא נתפסו, נפתח המשפט בהיעדרם ומונו להם עורכי דין בולגרים מטעם הסניגוריה הציבורית הבולגרית. בחודש מרץ 2017, הגישו קורבנות הפיגוע הישראליים, הן המשפחות השכולות והן פצועי הפיגוע, בקשה להצטרף להליך הפלילי כתובעים אזרחיים, אליה כרכו תביעת פיצויים. בספטמבר 2020 בית המשפט הבולגרי הטיל מאסר עולם על שני המחבלים הלבנוניים שהיו שותפים לפיגוע, השניים נשפטו כשהם עצמם נעדרו מהדיון. קלינה קרומובה כתבי חדשות 2, ‏7 הרוגים בפיגוע טרור נגד אוטובוס ישראלים בבורגס, באתר ‏מאקו‏, 18 ביולי 2012 הותרו לפרסום שמות חמישה הרוגי הפיגוע היהודים, באתר הארץ, 20 ביולי 2012 "כוח קודס של משמרות המהפכה עומד מאחורי הפיגוע בבולגריה", באתר nrg‏, 18 ביולי 2012 נשיא בולגריה אחרי הפיגוע: "המוסד לא התריע", באתר ynet, 19 ביולי 2012 זהו פרצופו של הטרור, באתר "כולנו בולגרים", אתר הבית של יהדות בולגריה, 19 ביולי 2012 הפיגוע בבורגס: "המחבלים שהו בבולגריה כחודש", באתר וואלה, 25 ביולי 2012 רויטרס, סוכנות הביטחון הבולגרית פענחה את הפיגוע באוטובוס הישראלים בבורגס, באתר הארץ, 18 ביולי 2014 India’s Blast Inquiry Tests Ties to Israel and Iran, NY Times, March 16, 2012 Thailand: Iranians planned to attack Israelis – USATODAY.com Man detained in Cyprus was planning attack on Israeli targets for Hezbollah - Israel News | Haaretz Daily Newspaper 7 dead in bombing of Israeli bus in Bulg... JPost - International Атентатът в Бургас почерни и Юруково הותרו לפרסום שמות חמשת ההרוגים בפיגוע בבורגס, באתר וואלה, 19 ביולי 2012 אוהד חמו, שליח חדשות 2 לבורגס וברהנו טגניה |, ‏ראש ממשלת בולגריה: "מחבל מתאבד ביצע את הפיגוע", באתר ‏מאקו‏, 19 ביולי 2012 Bulgaria: Sofia Tightens Security in Wake of Terror Attack on Israeli Tourists - Novinite.com - Sofia News Agency עמוס הראל, בירושלים אין ספק: טהראן מאחורי הפיגוע בבורגס, באתר הארץ, 19 ביולי 2012 דיווח: המחבל בבורגס - אזרח שוודי שנכלא בגואנטנמו, באתר וואלה, 19 ביולי 2012 כתבה באתר news1 בולגריה: נחשפו תמונות החשודים בפיגוע בבורגס, באתר nrg‏, 25 ביולי 2013 דקסטר פילקינס, מפקד הצללים, ניו יורקר, 30 בספטמבר 2013 (באנגלית) דיווח: המתאבד מהפיגוע נגד ישראלים בבולגריה - אלג'יראי שאומן בלבנון, באתר הארץ, 7 באפריל 2014 יוסי נכטיגל, ‏הפיגוע בבורגס: מאסר עולם לרוצחי 5 הישראליים, באתר כיכר השבת, 21 בספטמבר 2020